Rimac i Koenigsegg napravili ekstremni auto od 1500 'konja'

Rimac je za Koenigsegg napravio baterijski sustav i druge komponente. Regera ima 1500 KS, a do 400 km/h ubrza za manje od 20 sekundi. Otkrili su je u Ženevi

<p>Na ovogodišnjem salonu automobila u Ženevi je prisutan i Mate Rimac, ali ne sa nekom novom električnom jurilicom, već zajedno s tvrtkom Koenigsegg. Za njihovu Regeru, najsnažniji serijski automobil, proizveli su baterijski sustav najveće energetske gustoće na svijetu, navodi se u priopćenju. Uz to su proizveli i upravljačke sustave te druge komponente. </p><p>Koenigsegg je odlučio pomaknuti granice ekstremnih performansi te su proizveli koncept pogona Koenigsegg Direct Drive<span class="Apple-tab-span" style="white-space:pre"> </span>Transmission, koji omogućuje visoke performanse spajanjem prednosti električnog pogona s klasičnim motorom s unutarnjim sagorijevanjem te se eliminira potreba za klasičnim mjenjačem. </p><p>Koriste se prednosti elektromotora poput visoke specifične snage, trenutnog odziva na papučicu gasa i maksimalni moment dostupan od nultog okretaja motora te široki raspon snage. Ovakva konfiguracija motora omogućuje Torque Vectoring, regenerativno kočenje (KERS) i 50 km autonomije na struju. </p><p>Iz Rimčeve tvrtke navode da baterijski paket može isporučiti 500 kW snage i apsorbirati 150 kW energije kočenjem, a da standardni baterijski paketi tih performanse teže i pola tone. Kako to nije prihvatljivo u supersportskom automobilu, u Rimčevoj su tvrtki razvili baterijske pakete od 9,27 kWh s preko 3000 zasebnih<span class="Apple-tab-span" style="white-space:pre"> </span>dijelova koji mogu isporučiti 4,35 kW energije po kilogramu. Cijeli paket teži 115 kilograma i zauzima 67 litara volumena u središtu vozila. </p><p>Kao rezultat nastalo je<b> vozilo s nevjerojatnih 1500 KS kombinirane snage električnog i benzinskog motora</b> te 2000 Nm okretnog momenta. Brutalno je i ubrzanje od 0 do 400 km/h za manje od 20 sekundi.</p><p><b>Regera će biti proizvedena u 80 primjeraka. </b></p><p><img id="image_embed_1042821" src="https://www.24sata.hr/image/rimac-i-koenigsegg-u-enevi-otkrili-najsnaniji-serijski-auto-504x335-20150309-20150303110730-a615f1b71d2b28ae50dbd42cf2d9f093.jpg" width="100%"><span class="ph_by">Rimac automobili</span></img></p>